**Poziv studentima za sudjelovanje u najvećem istraživanju o kvaliteti studentskoga života u Europi**

Poštovani studenti/ce,

obavještavamo vas da je provedba istraživanja EUROSTUDENT VI o kvaliteti studentskoga života i ekonomskim uvjetima studiranja **produljena do 30. svibnja 2016**. te do tog roka možete pristupiti web upitniku i sudjelovati u istraživanju.

Zahvaljujemo svima vama koji ste već ispunili upitnik i pozivamo vas koji se još niste uključili u istraživanje da se odazovete ovome pozivu.

EUROSTUDENT je međunarodni projekt (<http://www.eurostudent.eu>) koji se provodi u 37 europskih zemalja i pruža empirijske podatke o kvaliteti studentskoga života na nacionalnoj i europskoj razini.

EUROSTUDENT VI je treće istraživanje u nizu u Hrvatskoj koje se provodi web anketom na reprezentativnom uzorku od 36.000 studenata koji trenutačno studiraju na nekom od visokih učilišta u RH.

Vaše sudjelovanje u potpunosti je **dobrovoljno i povjerljivo**, a web anketi možete pristupiti:

1. preko poveznice koju ćete dobiti na adresu elektroničke pošte ili
2. autorizacijom odnosno AAI@EduHr identitetom na mrežnoj stranici istraživanja: [www.eurostudent.hr](http://www.eurostudent.hr).

Sve informacije o istraživanju moći ćete pratiti i na Facebook stranici istraživanja: [www.facebook.com/EUROSTUDENT6HR](http://www.facebook.com/EUROSTUDENT6HR).

Rezultati prethodnih EUROSTUDENT istraživanja poslužili su kao poticaj za razvoj i unapređenje javnih politika u sustavu visokog obrazovanja, kao i za izradu *Strategije obrazovanja, znanosti i tehnologije Republike Hrvatske* te osnivanje *Nacionalne skupine za unapređenje socijalne dimenzije visokog obrazovanja* pri Ministarstvu znanosti, obrazovanja i sporta.

Rezultate istraživanja iz 2014. godine možete preuzeti na mrežnoj stranici: <http://iro.hr/userdocs/File/EUROSTUDENT%20V_Nacionalno%20izvje%C5%A1%C4%87e%20istra%C5%BEivanja%20za%20Hrvatsku%20za%202014.%20godinu.pdf>.

Pozivamo vas da sudjelovanjem u istraživanju pridonesete daljnjem **razvoju mjera javne politike koje će osigurati veću dostupnost visokog obrazovanja i unaprijediti kvalitetu studentskoga života u skladu s potrebama studentske populacije**.

Istraživanje EUROSTUDENT VI u Hrvatskoj provodi Ministarstvo znanosti, obrazovanja i sporta u partnerstvu sa Sveučilišnim računskim centrom Sveučilišta u Zagrebu (SRCE) i Pravnim fakultetom Sveučilišta u Zagrebu.